Spændingen holdt helt i slutfløjtet i det nordjyske lokalbrag. Med bare 1 minut tilbage udlignede Hjørring Futsals Arfan Habibi til 3-3, efter det ellers lignede en smal sejr til gæsterne fra Aalborg. Med det sene mål endte kampen mellem de to nordjyske futsalmandskaber 3-3 efter en forrygende kamp, hvor Aalborg undervejs førte 3-1. Hjørring var ellers favorit, efter holdet i sommer skrev kontrakt med Brian “ Brizze“ Mengel, der er kendt som 'fodboldkunsteren' på sociale medier. Længe så det dog ud til, at Aalborg skulle overraske og snuppe begge point. Men en fantastisk slutspurt af hjemmeholdet gjorde, at kampen sluttede uden en vinder. Fyldt til randen Der var på foran lagt op til den helt store fest. 800 var proppet ind i den - til dagen - alt for lille Vendia hal til lokalbraget mellem Hjørring Futsal og Aalborg Futsal klub - Vi kunne have solgt det dobbelt antal billetter til dagens kamp, sagde formand for Hjørring Futsal, Peter Steen, inden kampen. Men han kunne samtidig glæde sig over, at man inden for et år håber at kunne udvide tilskuerkapaciteten med 400 nye pladser. Og det er der brug for. Futsal er i en rivende udvikling, og især tilskuerne har taget futsal med storm i det nordjydske. I aften havde Hjørring Futsal klub 400 sponsorer til VIP spisning inden kampen. Begge hold indledte sæsonen med at tabe deres første kamp, så der var noget at revanchere. Og der gik da heller ikke mere end syv sekunder, før de 800 tilskuere fik sæsonens først scoring på hjemmebane, da Mads Philip Thomsen hamrede bolden i kassen fra spids vinkel. Jublen fik nærmest taget i Vendia hallen til at løfte sig. Sikke en start! Det blev en underholdende første halvleg med masser af chancer til begge hold, og helt fortjent fik Aalborg udlignet til 1-1 på et fremragende angreb, som Christian Søndergaard omsatte i mål. Vildt comeback med 59 sekunder tilbage Anden halveg dominerede gæsterne mod et skuffende hjemmehold, der ikke rigtig fik spillet til at glide. Publikum havde set frem til, at Hjørring Futsals helt store stjernespiller Brian “ Brizze “ Mengel skulle få sin hjemmebane debut. Brizze er den helt store stjerne i dansk futsal, men han skuffede det store hjemmebanepublikum og fik kun i glimt vist, hvad han kan med den specielle bold. Så i stedet var det Aalborg, der braget sig foran både 2-1 og 3-1 ved Jacob Jørgensen og tomålsskytten Christian Søndergaard. Kampen syntes afgjort, men med fem minutter tilbage sparkede Hjørrings Kasper Knudsen nyt liv i Vendia hallen, som kogte helt over de sidste minutter. Og med blot 59 sekunder tilbage af kampen kom det forløsende mål for Hjørring. Det reddede en smule af æren. Men mange af de 800 tilskuere gik skuffede hjem. Man havde sat næsen op efter en hjemmesejr

Referat:
Det var fight og drama for alle pengene, da Aalborg og Hjørring tørnede sammen i et vaskeægte lokalopgør i landets bedste futsat-liga.